
[bookmark: OLE_LINK1]Ford Puma primește două versiuni speciale și mai multă tehnologie

· [bookmark: OLE_LINK2]Două ediții noi: începând de astăzi, clienții pot comanda noile versiuni Puma Gen-E Black Edition și Puma ST Edition

· Puma Gen-E Black Edition: design exclusivist cu nuanța exterioară Azura Blue, detalii negre contrastante și faruri Dynamic Matrix LED incluse în echiparea standard

· Puma ST Edition: dinamică superioară pe viraje datorită suspensiei KW Automotive și un aspect sportiv completat de vopseaua Azura Blue și plafonul negru

[bookmark: OLE_LINK3]București, Romania, 21 iulie 2026 – Noile versiuni promit o experiență la volan conectată, practică și plină de dinamism, alături de noi elemente de stil îndrăznețe și mai multă tehnologie care te ajută să conduci relaxat în orice moment. 
Puma a fost cel mai bine vândut autoturism Ford în Europa în 2025 2 și este, în prezent, cel mai bine vândut automobil din Marea Britanie în prima parte a anului 2026 3. Recent, Puma a sărbătorit un moment istoric: producția exemplarului cu numărul 1.000.000 la uzina Ford Otosan din Craiova.
Acest succes ne ambiționează să găsim constant noi modalități prin care să facem din Puma un model și mai atrăgător și mai capabil, gama fiind acum îmbogățită cu două noi ediții speciale, disponibile pentru comandă începând de astăzi.
Puma Gen-E Black Edition: stil distinct și mai mult impact vizual
Având la bază modelul Puma Gen-E, această versiune adaugă opțiunea unei noi culori exterioare exclusive, cu detalii contrastante, alături de accente interioare asortate și un nivel de echipare superior.
Puma Gen-E Black Edition 4 atrage privirile prin nuanța exterioară Azura Blue, pusă în valoare de plafonul și capacele oglinzilor vopsite în negru, iar imaginea de ansamblu este completată de jantele atractive din aliaj de 18 inchi, cu finisaj Asphalt Black Matt. Unicitatea se reflectă și la interior, unde cusăturile Candy Blue de pe scaune, uși și planșa de bord completează o tematică de habitaclu în nuanțe închise, ce include un capitonaj negru pentru plafon și ornamente exclusive pentru praguri.
Pentru a vă ajuta să vedeți mai clar drumul în condiții de lumină slabă, Puma Gen-E Black Edition include standard farurile Dynamic Matrix LED. Acestea integrează tehnologii avansate precum Faza lungă fără orbire (Glare Free High Beam) 5 și Lumina de viraj dinamică și predictivă (Predictive Dynamic Bending Light) 5, care ajustează automat fasciculul luminos în funcție de condițiile de drum.
Puma ST Edition: dinamism și performanță maximizată 
Construind pe fundația deja excelentă a sportivului Puma ST Powershift 1, această ediție plusează cu Pachetul de Manevrabilitate (Handling Pack) care aduce o suspensie optimizată pentru o experiență de condus mai dinamică și mai captivantă, alături de detalii de design distincte, dezvoltate pentru a maximiza plăcerea condusului.
Puma ST Edition dispune de o suspensie cu arcuri elicoidale dezvoltată de specialiștii în motorsport de la KW Automotive. Cu arcuri mai rigide, care coboară garda la sol cu 10 mm, și amortizoare ce utilizează o tehnologie sofisticată a supapelor, Puma ST Edition oferă un răspuns superior și capabilități dinamice de excepție atât pe șosea, cât și pe circuit.
Din punct de vedere vizual, noua ediție specială este ușor de recunoscut datorită caroseriei vopsite în nuanța atractivă Azura Blue și a plafonului negru contrastant. Interiorul dispune de ornamente iluminate pentru praguri și de un volan sport – perfect pentru momentele când vrei să explorezi la maximum limitele mașinii pe viraje.
Autonomie extinsă pentru Puma Gen-E 
În 2026, Ford a introdus o versiune îmbunătățită a lui Puma Gen-E, iar datorită unui design optimizat al bateriei, autonomia a crescut până la 417 km 4. Astfel, călătoriile lungi devin și mai relaxante, în timp ce deplasările urbane zilnice pot fi realizate zile la rând fără a fi nevoie de reîncărcare.
Tehnologii de asistență de ultimă oră, BlueCruise și experiență audio B&O 
Puma este cel mai compact vehicul din gama noastră echipat cu acest sistem. BlueCruise 6 permite șoferului să ia mâinile de pe volan, păstrând în același timp privirea la drum, pe mai bine de 139.000 de kilometri de autostrăzi desemnate din Europa, denumite Blue Zones (Zone Albastre), pentru a face călătoriile lungi și traficul aglomerat mai ușoare și mai relaxante. Pentru clienții noștri, acest sistem este disponibil pentru a fi activat în România prin contul Ford, însă nu se poate utiliza la nivel național din cauza restricțiilor legislative. El poate fi folosit doar în restul țărilor europene unde există Blue Zones.
Mai mult, Puma oferă coloana sonoră perfectă pentru călătoriile tale datorită sistemului audio premium B&O. Standard pe Puma ST Powershift, Puma Gen-E Premium și opțional pe Puma ST-Line X, acesta are o putere de 650 W și dispune de difuzoare de înaltă performanță (midwoofer) în ușile din față, asigurând o reproducere impresionantă a sunetului, indiferent de genul muzical pe care îl asculți.
Conectivitatea Premium 7, 8 este, de asemenea, disponibilă pe toate modelele Puma, permițând accesul la servicii populare de streaming folosind sistemul SYNC 4 7, dar și posibilitatea de a te juca sau chiar de a cânta karaoke alături de Stingray Karaoke.
Inovația spațiului: de la MegaBox la noul GigaBox 
Soluția inovatoare de depozitare Ford maximizează spațiul disponibil fără a afecta confortul pasagerilor. Introdus inițial pe Puma, MegaBox oferă 80 de litri 10 de capacitate suplimentară de încărcare sub podeaua portbagajului – suficient pentru a acomoda conținutul unui mic cărucior de cumpărături. Având o căptușeală impermeabilă durabilă și un dop de scurgere, poate găzdui cu ușurință cizme de cauciuc umede sau echipament plin de noroi.
Pe noul Puma Gen-E, grupul motopropulsor electric compact ne-a permis să mergem mai departe și să creăm GigaBox. Compartimentul a fost mărit la 145 de litri 10, fiind suficient de generos pentru a stoca două valize de mână sau un cărucior pliabil pentru copii, ducând astfel capacitatea totală a portbagajului la 574 de litri 10.

1. [bookmark: OLE_LINK4]Emisii CO2 Puma EcoBoost Hybrid: 119-146 g/km, eficiență consum combustibil: 5.3-6.5 l/100 km WLTP.
2. Date interne Ford.
3. Datele Societății Producătorilor și Comercianților de Automobile (SMMT) din Marea Britanie privind înregistrările de autoturisme noi, valabile la 6 iulie 2026.
4. Autonomie de până la 417 km, pe baza unei încărcări complete a modelului Puma Gen-E 2026 MY. Autonomie estimată utilizând Procedura de Testare a Vehiculelor Ușoare Armonizată la Nivel Mondial (WLTP). Cifrele prezentate au scop comparativ și trebuie comparate doar cu alte vehicule testate conform acelorași proceduri tehnice. Autonomia reală variază în funcție de factori precum temperatura, comportamentul la volan, profilul traseului, întreținerea vehiculului, vechimea și starea bateriei litiu-ion.
5. Funcțiile de asistență pentru șofer sunt suplimentare și nu înlocuiesc atenția, judecata și necesitatea acestuia de a controla vehiculul.
6. Șoferul trebuie să mențină privirea la drum pentru a putea utiliza funcția de condus autonom pe autostradă BlueCruise. Aceasta nu înlocuiește condusul preventiv și în siguranță.
7. Nu conduceți în timp ce sunteți distras sau când folosiți dispozitive mobile. Folosiți sistemele acționate vocal atunci când este posibil. Este posibil ca unele funcții să fie blocate în timp ce vehiculul este în mișcare. Nu toate funcțiile sunt compatibile cu toate telefoanele.
8. Disponibilitatea funcțiilor variază în funcție de piață. Clienții cu vehicule compatibile vor primi un abonament gratuit de 90 de zile, care poate fi activat în termen de 11 luni de la data primei înmatriculări a vehiculului.
9. Disponibilitatea funcțiilor variază în funcție de piață. Clienții cu vehicule compatibile vor primi un abonament gratuit de 12 luni, care se activează de la începutul garanției.
10. Capacitatea de încărcare este limitată de greutate și de distribuția acesteia.

Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.



Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

